Drie vas vir Noordwes-moordArgieffoto Drie mans is in hegtenis geneem vir die moord op ŉ man van Sondela informele nedersetting in Boitekong naby Rustenburg, het die polisie Donderdag gesê. “Die mans, tussen 22 en 40 jaar oud, is Woensdag omstreeks 11:00 aangekeer en word aangekla van moord,” het kapt. Pelonomi Makau, woordvoerder van die polisie, gesê. “Na bewering was die 30-jarige slagoffer van Sondela op pad huis toe, toe die mans hom oorval het. Hulle het begin stry.” Makau sê die man is met ŉ skerp voorwerp in sy rug en linkerhand gesteek. Dit is nie duidelik waaroor die mans gestry het nie. Hulle sal Vrydag op aanklag van moord in die Rustenburg-landdroshof verskyn.